CELEX: 22016D1288
Language: bg
Date: 2015-04-30 00:00:00
Title: Решение на Съвместния комитет на ЕИП № 105/2015 от 30 април 2015 година за изменение на приложение XI (Електронни комуникации, аудио-визуални услуги и информационно общество) и на протокол 37 (съдържащ списъка, предвиден в член 101) към Споразумението за ЕИП [2016/1288]

4.8.2016   
               
               
                  BG
               
               
                  Официален вестник на Европейския съюз
               
               
                  L 211/60
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 105/2015
      от 30 април 2015 година
      за изменение на приложение XI (Електронни комуникации, аудио-визуални услуги и информационно общество) и на протокол 37 (съдържащ списъка, предвиден в член 101) към Споразумението за ЕИП [2016/1288]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 98 и 101 от него,
      като има предвид, че:
      
                  (1)
               
               
                  Решение 2010/299/ЕС на Комисията от 21 май 2010 г. за отмяна на Решение 2002/627/ЕО на Комисията за създаване на Група на европейските регулатори за електронни съобщителни мрежи и услуги (1) следва да бъде включено в Споразумението за ЕИП.
               
            
                  (2)
               
               
                  С Решение 2010/299/ЕС се отменя Решение 2002/627/ЕО на Комисията (2), което е включено в Споразумението за ЕИП и което следва съответно да отпадне от Споразумението за ЕИП.
               
            
                  (3)
               
               
                  Поради това приложение XI и протокол 37 към Споразумението за ЕИП следва да бъдат съответно изменени,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 5ви (Решение 2002/627/ЕО на Комисията) от приложение XI към Споразумението за ЕИП се заличава.
      Член 2
      Текстът на точка 17 (Група на европейските регулатори за електронни съобщителни мрежи и услуги (Решение 2002/627/ЕО на Комисията) от протокол 37 към Споразумението за ЕИП се заличава.
      Член 3
      Текстовете на Решение 2010/299/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 30 април 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 127, 26.5.2010 г., стр. 18.
      
         (2)  ОВ L 200, 30.7.2002 г., стр. 38.
      
         (*)  Без отбелязани конституционни изисквания.